שירה אלינב

שירה אלינב (נולדה ב-26 באפריל 2000) היא כדורגלנית ישראלית המשחקת כחלוצה בקבוצת המכללות האמריקאית קנזס ג'יהוקס ובנבחרת הנשים של ישראל.

חיים מוקדמים 
אלינב נולדה להילה, רופאה ומנהלת המרכז לרפואת איידס בבית החולים הדסה עין כרם וערן, רופא ואימונולוג ישראלי במכון ויצמן למדע. יש לה אח תאום, עומרי, ואחות קטנה, ענבל. היא גדלה בירושלים והחלה לשחק כדורגל עם הבנים בשכונה. בגיל תשע עברה עם הוריה לארצות הברית. בארצות הברית התחילה לשחק בקבוצות מקומיות. ובשלב מסוים עברה לכיוון מקצועני ועברה לשחק באחת הקבוצות הנחשבות בקונטיקט.

בגיל 12, אחרי 3 שנים, אלינב ומשפחתה חזרו לישראל והיא החלה לשחק במחלקת הבנים של מכבי תל אביב. לאחר שנה במכבי תל אביב עברה אלינב לשנה נוספת במחלקת הנערות של הפועל פתח תקווה. בזכות יכולותיה צורפה לאקדמיית הנערות במכון ווינגיט ושם גרה ושיחקה 5 שנים. מאוחר יותר עברה לשחק עונה אחת במ.כ.רמת השרון לפני שעברה לליגת המכללות.

קריירה 

בתום השרות הצבאי פנתה אליה סוכנות הקולג'ים "USA FIRST TEAM" ובעזרתם הגיעה לשחק במדי הקבוצה של מכללת קנזס, אחד מהקולג׳ים המובילים בארצות הברית לכדורגל נשים, במקביל ללימודיה לתואר ראשון בביולוגיה במקום. היא משתתפת במשחקי ליגת המכללות של ארצות הברית. בשנת 2023 סיימה אלינב את העונה השלישית בליגת המכללות בארצות הברית – בקונפרנס שנחשב מהחזקים בארצות הברית “BIG 12”. היא סיימה את העונה בקנזס עם הישג אישי, כמלכת השערים של הקבוצה עם 8 שערים ו-4 בישולים.

אלינב יודעת לבעוט בשתי הרגליים, משחקת פיזית, מהירה ביותר ויש לה תנועה חכמה לעומק.

אלינב הופיעה במדי נבחרת ישראל במהלך מחזור המוקדמות של יורו 2021 לנשים של אופ"א.

יעדים בינלאומיים

קישורים חיצוניים 
 שירה אלינב – אופ"א שיא ההשגים (ארכיון)
 שירה אלינב – ההתאחדות לכדורגל בישראל - פרטי שחקן הליגה
 שירה אלינב - באתר Soccerway
 שירה אלינב באתר WorldFootball.net
 שירה אלינב בהתאחדות לכדורגל בישראל

הערות שוליים 

תאומים ישראלים
חלוצות כדורגל
כדורגלניות ישראליות
נשים בספורט
ירושלים: אישים
ילידות 2000